b'\n_START_ARTICLE_\nRuandan vaakuna\n_START_PARAGRAPH_\nRuandan vaakuna on Ruandan tunnus lipun, kansallislaulun ja moton ohella. Se on ollut k\xc3\xa4yt\xc3\xb6ss\xc3\xa4 vuodesta 2001._NEWLINE_Vaakunaa kiert\xc3\xa4\xc3\xa4 vihre\xc3\xa4, alhaalta sidottu k\xc3\xb6ysi symboloimassa kovalla ty\xc3\xb6ll\xc3\xa4 saavutettavaa teollista kehityst\xc3\xa4. Vaakunan keskell\xc3\xa4 on kori, hammaspy\xc3\xb6r\xc3\xa4, durra ja kahvipuu. Oikealla ja vasemmalla on kilpi kuvaamassa is\xc3\xa4nmaallisuutta ja maan puolustamista sek\xc3\xa4 rehellisyytt\xc3\xa4 ja oikeutta. Ylh\xc3\xa4\xc3\xa4ll\xc3\xa4 on Aurinko._NEWLINE_Ylh\xc3\xa4\xc3\xa4ll\xc3\xa4 lukee maan virallinen ruandankielinen nimi. Vaakunan alla on valtion motto Ubumwe, Umurimo, Gukunda Igihugu, suomeksi Yhten\xc3\xa4isyys, ty\xc3\xb6, is\xc3\xa4nmaallisuus.'